મૂળિયાં મજબૂત બનશે તો વૃક્ષ ઊગશે જ એવા સાદા સીધા ગણિતમાં આપણે કાચા પડીએ છીએ. આપણે રાહ જોઇએ છીએ વૃક્ષ ઊગવાના દિવસની... અને વૃક્ષ ઊગે તો ઊગે ક્યાંથી? મૂળિયાંને પોષતા હવા પાણીનું શું? આસપાસ ચોપાસ જે પણ સફળતા દેખાય છે એમાં કોમન મિનિમમ ફેક્ટર આ જ છે મિત્રો. ‘રંગ દે બંસતી’, ‘તારે ઝમીં પર’ અને ‘થ્રી ઇડિયટ્સ’ જેવી અનેક સફળ ફિલ્મોમાં કાવ્યાત્મક ગીતો લખનાર પ્રસૂન જોષી આજે જાહેરાતની એક જીંગલ લખીને બધી કવિતાઓ લખવાની મહેનતનું સાટું વાળી રહ્યો છે.